Cei mai prosti hoti in Piatra- Neamt au fost prinsi astazi de politisti. Ei au furat seara trecuta (14 noiembrie) o camera de supraveghere dupa ce au trecut intai prin fata ei, s-au uitat in obiectiv apoi au demontat-o (VIDEO- mai jos).

Potrivit unor surse, politistii erau deja cu ochii pe cei doi, pentru ca in seara zilei de 9 noiembrie au intrat prin efractie intr-un apartament de pe Bulevardul Republicii din Piatra- Neamt. La fel ca si in cazul de ieri cu camera, si pe Republicii au ”operat” lasand urme peste tot si fiind surprinsi de mai multe camere de supraveghere de la diferite societati comerciale, imaginile ajutand la identificarea lor. Prejudiciul in cazul apartamentului spart a fost de aproximativ 15.000 de euro, acesta fiind recuperat in totalitate.

Cei doi au aproximativ 25 de ani, sunt din Piatra- Neamt si sunt recidivisti. Au fost retinuti astazi dupa-amiaza (15 noiembrie) si maine vor fi prezentati instantei cu propunere de arestare preventiva.

Ionut CORFU